
Subiect: Cotizaţia de membru Eurocities pentru anul 2009

Stimate Domnule Bragea,

În calitate de nou Secretar General al Eurocities, am plăcerea de a vă transmite cele mai bune urări pentru 2009, în ciuda tuturor provocărilor cu care ne confruntăm în acest dificil climat economic.

Oraşele Europei se află în prim planul actualei crize economice şi se confruntă cu presiuni tot mai mari asupra serviciilor,cu  ameninţarea locurilor de muncă şi a investiţiilor şi cu consecinţele sociale şi fizice ale turbulenţelor economice. Chiar şi aşa, problemele pe termen lung create de către globalizare, schimbarea climatică şi cea demografică, rămân presante. Prin urmare, nevoia ca marile oraşe europene să lucreze împreună la conturarea răspunsului politicilor europene este mai mare ca oricand.

Aş dori să vă mulţumesc dumneavoastră şi colegilor dumneavoastră pentru angajamentul şi sprijinul oraşului dumneavostră privitor la activităţile Eurocities de-a lungul anului 2008. Dificultăţile privind Tratatul de la Lisabona au subliniat nevoia ca instituţiile europene şi guvernele Statelor Membre să-şi implice cetăţenii într-un mod mult mai eficient. Eurocities a făcut o pledoarie convingătoare pentru o mai mare implicare a cetăţenilor. Noi am câştigat un dialog privilegiat cu instituţiile europene şi am lucrat eficient împreună cu preşedenţiile UE, slovenă şi franceză, pe problematici urbane. Împreună am avut o influenţă puternică mai ales în domeniile mobilităţii urbane, a politicii sociale şi a schimbării climatice; noi am facilitat schimburi internaţionale fructuoase şi o serie de proiecte în parteneriat, finanţate prin programe europene.

În 2009, programul de lucru al Eurocities se va concentra pe trei teme conexe, şi anume:

· Inovaţie şi Locuibilitate;

· Parteneriat şi Participare;

· Diversitate şi Coeziune.

Atât alegerile Parlamentului European, cât şi noua Comisie oferă oportunităţi de întărire a rolului principalelor oraşe europene în dezvoltarea politicilor europene. Sub conducerea noului Preşedinte, Jozias Van Aartsen, Primarul oraşului Haga, este vital ca noi să influenţăm  viitoarea politică europeană de coeziune şi bugetul UE post-2013 în favoarea principalelor zone urbane ale Europei. Iar noi vom urgenta beneficiile guvernării integrate, la mai multe niveluri, care face legătura între cetăţeni şi luarea deciziilor strategice.

Având în vedere această importantă agendă, vă anexez o factură pentru cotizaţia de membru a oraşului dumneavoastră pentru 2009. Am plăcerea de a spune că, luând în considerare presiunile financiare la care sunt expuşi membrii noştri, noi am reuşit să menţinem taxa la nivelul anului precedent cu un adaos de doar 2,5% pentru inflaţie, oferind, în termeni reali, o reducere faţă de 2008.

Nu ezitaţi să mă contactaţi dacă aveţi întrebări sau comentarii despre Eurocities şi activităţile noastre.

Vă mulţumesc încă o dată pentru sprijinul continuu al oraşului dumneavoastră acordat reţelei.

Cu stimă,

Paul Bevan

Secretar General

Anexe:  Factura pentru plata cotizaţiei de membru pentru 2009

